# יושירו מורי

יושירו מורי
森 喜朗|  |
|
לידה |
14 ביולי 1937 (בן 88) האימפריה היפנית |
|
מדינה | יפן יפן |
|
השכלה | * אוניברסיטת ואסדה
* Kanazawa Municipal Takaoka Junior High School
* בפסקה זו רשומה אחת נוספת שטרם תורגמה
 |
|
מפלגה |
המפלגה הליברלית-דמוקרטית |
|
בת זוג | Chieko Mori  |
|
ילדים | Yūki Mori  |
|
פרסים והוקרה | * קצין בכיר בלגיון הכבוד (18 במאי 2010)
* מסדר הכוכב הזוהר
* מסדר פרחי הפאולוניה
* מסדר ההצטיינות המלכותי הנורווגי
* מסדר הידידות
* מסדר ההצטיינות בשירות הדיפלומטי של דרום קוריאה
* Paralympic Order
* עיטור הידידות (רוסיה)
* פדמה בהושן
* הצלב הגדול של מסדר ההצטיינות המלכותי הנורווגי
* אביר הצלב הגדול של מסדר פרחי הפאולוניה (2017)
* מדליה להנצחת 300 שנים לייסוד סנקט פטרבורג
 |
|
חתימה |   |
|

ראש ממשלת יפן ה־85 ו-86|
5 באפריל 2000 – 26 באפריל 2001 (שנה) |
| מונרך בתקופה |
אקיהיטו |
|
→ קייזו אובוצ'יג'וניצ'ירו קואיזומי ← |

 |

**יושירו מורי** (ביפנית: **森 喜朗**; נולד ב-14 ביולי 1937) הוא פוליטיקאי יפני שכיהן כראש ממשלת יפן ה-85 וה-86, החל ב-5 באפריל 2000 ועד ה-26 באפריל 2001. זכור בעיקר בגלל פליטות הפה הרבות שלו, ונחשב כראש ממשלה לא פופולרי. כיום הוא נשיא איחוד הרוגבי היפני ונשיא האיחוד הפרלמנטרי היפני-קוריאני.

## ביוגרפיה

מורי נולד בעיר נומי שבמחוז אישיקאווה לזוג חקלאי אורז אמידים בעלי עבר בפוליטיקה, שכן אביו וסבו היו ראשי העיר של נֶאָגארי במחוז. אימו נפטרה בהיותו בן שבע.

הוא למד באוניברסיטת ואסדה בטוקיו, ושם הצטרף למועדון הרוגבי. לאחר מכן הצטרף לעיתון השמרני סנקיי שינבון. הוא עזב את העיתון ב-1962 והיה למזכיר הדיאט של יפן, וב-1969 נבחר לבית היועצים של יפן, שם כיהן במשך עשר כהונות רצופות. הוא היה מעורב בשערוריית Recruit בה נחשד שקיבל מניות של חברת Recruit לפני שיצאה להנפקה, ומכר אותן לאחר מכן תוך גריפת רווח של כמיליון דולר. הוא שימש שר החינוך בשנים 1983 ו-1984, שר הסחר בינלאומי והתעשייה ב-1992 ו-1993, ושר הבינוי ב-1995 ו-1996.

## ראשות הממשלה

קודמו של מורי בתפקיד ראש ממשלת יפן, קייזו אובוצ'י, סבל משבץ ב-2 באפריל 2000 ונבצר ממנו להמשיך בתפקידו. לפיכך, מתוקף היותו המזכיר הכללי של המפלגה הליברלית-דמוקרטית, התמנה מורי לראש הממשלה.

מורי תואר כבעל "לב של פרעוש ומוח של כריש" דימוי שהצביע על כישוריו וכוחו הפוליטי לצד חוסר האהדה כלפיו בציבור. תקופת כהונתו נודעה בהחלטות הלא-מקובלות שקיבלה, פליטות פה ושגיאות יחסי ציבור:

* בעת פגישה עם מנהיגי שינטו בטוקיו, תיאר מורי את יפן כ"מדינה של אלים, והקיסר במרכזה". הצהרה זו עוררה מהומה ביפן, שכן מורי רומז בה על תמיכתו במתן כוח אבסולוטי לקיסר, בניגוד לחוקה.
* במהלך הבחירות הכלליות של 2000, כשנשאל לגבי הדיווחים שמחצית מהבוחרים טרם החליטו למי להצביע, ענה מורי ש"אם עדיין אין להם עניין בבחירות, זה יהיה בסדר אם הם פשוט ישנו במהלך היום הזה."
* כשקיבל דיווח על פגיעת הצוללת האמריקאית "גרינוויל" בספינת הדיג "אהימה מארו" בעת ציפת חירום, שגרמה למותם של תשעה בני אדם, המשיך מורי במשחק הגולף שהיה במהלכו.

לקראת סוף כהונתו ירדתו אחוזי התמיכה שלו בקרב הציבור למספר חד ספרתי, וב-26 באפריל 2001 החליף אותו ג'וניצ'ירו קואיזומי.

מורי נותר חבר בית הנבחרים, בו יצג את מחוז אישיקאווה.

## רוגבי יפני

מורי שיחק בקבוצת הרוגבי של אוניברסיטת וסדה. הוא הפך לנשיא איגוד הרוגבי היפני ביוני 2005, והדבר עורר תקוות במדינה לאירוח אליפות העולם לרוגבי ב-2011. לבסוף קיבלה ניו זילנד את האירוח ומורי טען שמדינות חבר העמים הבריטי דואגות רק לעצמן.

## חיים אישיים

מורי נשוי לצ'יאקו, שלמדה איתו באוניברסיטת וסדה. לזוג בן ובת.

## ראו גם

* ראשי ממשלת יפן

## קישורים חיצוניים

 מדיה וקבצים בנושא **יושירו מורי** בוויקישיתוף
*
* יושירו מורי, באתר אנציקלופדיה בריטניקה (באנגלית)

## הערות שוליים

|  |  |  |
| --- | --- | --- |
| **הקודם**: **קייזו אובוצ'י** | **ראש ממשלת יפן (רשימה)** | **הבא**: **ג'וניצ'ירו קואיזומי** |